สวัสดีค่ะ พอดีมีปัญหาจะมาสอบถามค่ะ หนูรับประทานยาคุมกำเนิดแบบ 28 เม็ดมาประมาณ 2 ปี และได้หยุดทานเมื่อวันที่ 2 พฤศจิกายน 2563 ที่ผ่านมา ประจำเดือนมาวันแรกหลังหยุดยาคุมวันที่ 20 ธันวาคม 2563 และเดือนต่อมา มาวันที่ 22 มกราคม 2564 ต่อมาเดือนกุมภาพันธ์ตั้งแต่วันที่ 19 มีอาการเหมือนจะเป็นประจำเดือนแต่ไม่เป็น จนถึงวันที่ 27 ยังไม่มาแต่วันที่ 28 มีสอบกลัวประจำเดือนจะมาเลยกินยาเลื่อนเมนไป เช้า เที่ยง เย็น วันที่ 27 และเช้า 28 และหยุดกิน(แจ้งก่อนนะคะเวลาเป็นประจำเดือนหนูมีอาการปวดท้องมากค่ะ เลยจำเป็นต้องเลื่อนเผื่อประจำเดือนมาจะสอบไม่ได้) แต่วันนี้ 3 มีนาคม 64 ประจำเดือนหนูยังไม่มาเลยค่ะ มีเพศสัมพันธ์ป้องกันด้วยการใส่ถุงยางตลอดค่ะ แต่มีอาการจะเป็นเมนตลอดนะคะ แต่ไม่เป็น เกี่ยวกับที่หนูไปกินยาเลื่อนไหมคะ มีผลอะไรไหมคะ หรือต้องทำยังไงบ้างคะ รบกวนด้วยนะคะ
สวัสดีค่ะ หากหลังหยุดกินยาคุม มีเพศสัมพันธ์โดยใส่ถุงยางอนามัยป้องกันไว้ตลอด โอกาสตั้งครรภ์มีได้น้อยมาก น้อยกว่า 1-2%การที่กินยาเลื่อนประจำเดือนไปเมื่อช่วงปลายเดือนกพนั้น อาจจะส่งผลให้ประจำเดือนคลาดเคลื่อนไปอีกประมาณ 1-2 สัปดาห์ได้ดังนั้นตอนนี้อาจจะยังเป็นผลจากการกินยาเลื่อนประจำเดือนอยู่ ให้สังเกตอาการ ปกติแล้วหลังหยุดยาประมาณ 1 สัปดาห์ ประจำเดือนควรจะกลับมา ถ้ายังไม่มา ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุของความผิดปกติของมดลูกหรือรังไข่ที่อาจมีอยู่ต่อไป